Η **ΕΡΤ2** (**Ελληνική Ραδιοφωνία Τηλεόραση 2**) είναι ο δεύτερος τηλεοπτικός σταθμός της Ε.Ρ.Τ. Αποτελεί διάδοχο της Υ.ΕΝ.Ε.Δ. του ραδιοτηλεοπτικού προγράμματος των Ενόπλων Δυνάμεων, το οποίο πέρασε σε πολιτικό έλεγχο το 1982. Από το 1997 μέχρι το 2013 λειτουργούσε με την ονομασία *ΝΕΤ* (Νέα Ελληνική Τηλεόραση).

Το πρόγραμμα του σταθμού είναι αποκλειστικά ψυχαγωγικό. Μεταδίδει κυρίως μορφωτικές, πολιτιστικές, αθλητικές και ψυχαγωγικές εκπομπές και σε μικρό ποσοστό, εκκλησιαστικές εκπομπές και παιδικά προγράμματα, κυρίως τα Σαββατοκύριακα, τα οποία προγράμματα πριν το κλείσιμο της ΕΡΤ μεταδίδονταν από την ΕΤ1.

Ιστορία
-------

### 27.02.1966

Στις 27 Φεβρουαρίου 1966 δημιουργήθηκε ένα δεύτερο τηλεοπτικό κανάλι από τον ελληνικό στρατό, η ΤΕΔ. Ακολουθεί το πρόγραμμα της πρώτης μέρας λειτουργίας του σταθμού:

* 18:30 | Έναρξη προγράμματος
* 18:40 | Κέρκυρα (ντοκιμαντέρ)
* 19:10 | Εσοδεία γνώσεων
* 19:40 | Διάλειμμα
* 20:00 | Η ανακάλυψη της πενικιλίνης
* 20:30 | Για να γνωρίσετε τον Καναδά
* 21:00 | Λήξη προγράμματος

### 1966-1982

Στις 20 Ιουνίου 1966 πραγματοποιείται η μετάδοση της ΤΕΔ από τον πομπό της στα Τουρκοβούνια, καλύπτοντας όλο το Λεκανοπέδιο Αττικής και την Αίγινα.

Η Χούντα των Συνταγματαρχών διατήρησε αμετάβλητους τους τότε πειραματικούς τηλεοπτικούς σταθμούς (παρότι δεν μετέδωσαν πρόγραμμα τις πρώτες ημέρες του πραξικοπήματος) γιατί εξυπηρετούσαν τα σχέδιά της. Έδωσε μάλιστα προπαγανδιστικό ρόλο στα κανάλια σε ό,τι αφορά τον ενημερωτικό τομέα με την συνεχή προβολή του καθεστώτος και τα χρησιμοποίησε σαν μέσο για να προωθήσει την ιδεολογία της.

Τα δημόσια δίκτυα, αφού περάσαν το στάδιο του πειραματισμού, ακολουθούσαν από το 1968-1969, όταν άρχισαν να εκπέμπουν πλήρες πρόγραμμα, την τυπική στη Δύση δομή με ψυχαγωγία και ενημέρωση. Οι εκπομπές διαρκούσαν 6-8 ώρες την ημέρα, το μεσημέρι και, μετά από ένα απογευματινό διάλειμμα, το βράδυ.

Σταδιακά το πρόγραμμα και στα δύο κανάλια, αλλά πολύ περισσότερο στην ΤΕΔ που το 1968 μετονομάστηκε σε ΥΕΝΕΔ και είχε την εύνοια του καθεστώτος σαν στρατιωτικό τηλεοπτικό κανάλι, εμπλουτίστηκε με ζωντανές ενημερωτικές, προπαγανδιστικές εκπομπές, αθλητικές μεταδόσεις, τοκ σόου («Αλάτι και Πιπέρι»), θέατρο, μουσική και παιχνίδια. Τα δελτία ειδήσεων είχαν ωστόσο πολύ λόγο και σχετικά λίγη εικόνα. Η νεοσύστατη ΥΕΝΕΔ μεταφέρεται στις νέες εγκαταστάσεις, στη Λεωφόρο Μεσογείων 136 και εγκαθιστά τηλεοπτικό πομπό ισχύος 30 κιλοβάτ στον Υμηττό.

Στις 2 Απριλίου 1970 μεταδόθηκε από την ΥΕΝΕΔ το πρώτο σίριαλ ονόματι «*Το σπίτι με τον φοίνικα*», σε σενάριο της Κικής Σεγδίτσα και ένα μήνα αργότερα (2 Μαΐου) ακολουθεί το σίριαλ *Ο κύριος συνήγορος* του Κώστα Πρετεντέρη, ενώ γρήγορα εμφανίστηκαν δεκάδες, άλλα με αρκετή απήχηση στο κοινό, το οποίο μεγάλωνε συνεχώς, χάρη στις αθλητικές μεταδόσεις (π.χ. το Μουντιάλ του 1970) και στις ενέργειες της χούντας να διανέμει στην επαρχία τηλεοράσεις.

### 1982-1988

Η νίκη του ΠΑΣΟΚ στις εκλογές του 1981 συνοδεύτηκε από προσδοκίες για μεγάλες αλλαγές στην τηλεόραση οι οποίες τελικά δεν υλοποιήθηκαν ενώ αντίθετα, η περίοδος που ακολούθησε χαρακτηρίστηκε από παρεμβατικότητα και λαϊκισμό. Την 1η Οκτωβρίου 1982, με διάταξη σε άσχετο μάλιστα νομοσχέδιο, η κυβέρνηση του Ανδρέα Παπανδρέου, στα πλαίσια της σταθεροποίησης του ελληνικού κράτους, μετέφερε την ήδη αποστρατικοποιημένη ΥΕΝΕΔ υπό πολιτικό έλεγχο (ένα στρατιωτικό κανάλι φαινόταν περίεργη κατάσταση σε μια χώρα της ΕΟΚ, στην οποία μόλις είχε ενταχθεί η Ελλάδα) στο νέο εταιρικό σχήμα της ΕΡΤ2, που μαζί με την επίσης νεοϊδρυθείσα ΕΡΤ1, είχαν το αποκλειστικό δικαίωμα πανελλήνιας εκπομπής ραδιοτηλεοπτικού σήματος με πρότερο σκοπό την ενημέρωση, την επιμόρφωση και την ψυχαγωγία του ελληνικού λαού. Ο νέος οργανισμός όπως και ο προκάτοχός του, αρχικά χρηματοδοτούνταν αποκλειστικά από διαφημίσεις.

Η ΕΡΤ2 την περίοδο εκείνη μετέδωσε πολύ δημοφιλή σίριαλ τη δεκαετία του 1980 (*Ο Ανδροκλής και τα λιοντάρια του*, *Ορκιστείτε παρακαλώ*, *Μαντάμ Σουσού* κ.λπ.) ενώ διέθετε και πλούσιο παιδικό πρόγραμμα. Στις 11 Αυγούστου 1987, η κυβέρνηση συγχώνευσε τους δύο φορείς (με τους ραδιοφωνικούς σταθμούς τους) σε μία ενιαία Ανώνυμη Εταιρεία, την ΕΡΤ με δύο τηλεοπτικά κανάλια: την Ελληνική Τηλεόραση 1 (ΕΤ1) και την Ελληνική Τηλεόραση 2 (ΕΤ2), την Ελληνική Ραδιοφωνία (ΕΡΑ), το Ινστιτούτο Οπτικοακουστικών Μέσων και την Εταιρεία Παραγωγής και Εμπορίας Εκπομπών και Προγραμμάτων Ραδιοτηλεόρασης. Ωστόσο, η μετονομασία από ΕΡΤ2 σε **ΕΤ2** συντελέστηκε δύο μήνες μετά (24 Οκτωβρίου). Ένα χρόνο αργότερα (στις 1 Σεπτεμβρίου 1988) προστέθηκε και η Ελληνική Τηλεόραση 3 (ΕΤ3), με 90λεπτο δοκιμαστικό πρόγραμμα και έδρα την Θεσσαλονίκη.

### 1988-2015

Τα ποσοστά θεαματικότητας της περιορίστηκαν σε μονοψήφια νούμερα μετά την είσοδο της ιδιωτικής τηλεόρασης στα τέλη του 1989. Αυτό οδήγησε την ΕΡΤ στην ολοκληρωτική αναμόρφωση του καναλιού, από ψυχαγωγικό σε κυρίως ενημερωτικό.

Στις 20 Οκτωβρίου 1997 στο πλαίσιο της αναμόρφωσης του τηλεοπτικού προγράμματος της ΕΡΤ, το δεύτερο κανάλι μετονομάστηκε σε *ΝΕΤ*, η οποία είχε κυρίως ενημερωτικό χαρακτήρα μεταδίδοντας ως επί το πλείστον δελτία ειδήσεων και ενημερωτικές εκπομπές, με την ψυχαγωγία να αποτελεί μικρότερο ποσοστό του προγράμματός της ενώ τα ποσοστά θεαματικότητας του καναλιού, είχαν αυξηθεί αρκετά τα τελευταία χρόνια, ιδιαίτερα μετά το συμβόλαιο της ΕΡΤ με την Disney που της εξασφάλισε κινούμενα σχέδια και σειρές του Disney Channel και του Disney Junior και ταινίες της Walt Disney Pictures και της Touchstone Pictures, χάρη στις οποίες αναβαθμίστηκε το παιδικό πρόγραμμα του καναλιού από το 2004. Παράλληλα εξασφάλισε τηλεοπτικές σειρές που έχουν μεγάλη απήχηση στις ΗΠΑ, όπως *Οι Αγνοούμενοι*, *Νοικοκυρές Σε Απόγνωση* και *CSI: Νέα Υόρκη*. Κατά καιρούς μετέδιδε και τηλεπαιχνίδια όπως το Ποιος Θέλει Να Γίνει Εκατομμυριούχος (2002-2004) και το *Τοις μετρητοίς* (2005-2007) και μουσικές εκπομπές όπως το μακροβιότερο Στην υγειά μας (2004-2013) τα οποία προγράμματα παρουσίαζε ο Σπύρος Παπαδόπουλος.

Η ονομασία διατηρήθηκε μέχρι τις 11 Ιουνίου του 2013, όταν και έκλεισε μαζί με την υπόλοιπη ΕΡΤ, με απόφαση της κυβέρνησης Σαμαρά. Οι εργαζόμενοι συνέχισαν τη λειτουργία του για σχεδόν πέντε μήνες (μέχρι τις 7 Νοεμβρίου), όταν και εκδιώχθηκαν από το Ραδιομέγαρο μετά από αστυνομική επέμβαση. Κατά την περίοδο του κλεισίματος της ΕΡΤ, τις συχνότητες της τότε ΕΡΤ χρησιμοποιούσε ο διάδοχος φορέας της, ονόματι ΝΕΡΙΤ για να εκπέμπει τα δικά της κρατικά κανάλια, με πρώτο αρχικά το ΝΕΡΙΤ Sports το οποίο αντικαταστάθηκε από το ΝΕΡΙΤ Plus.

### 2015-σήμερα

Μετά την επαναλειτουργία της ΕΡΤ στις 11 Ιουνίου 2015, το κανάλι μετονομάστηκε πάλι σε ΕΡΤ2, μεταδίδοντας πολιτιστικά ένθετα, ντοκιμαντέρ, ψυχαγωγικές εκπομπές, παιδικά προγράμματα, συναυλίες, ξένες σειρές, εκκλησιαστικές εκπομπές, αθλητικά γεγονότα καθώς και εκπομπές και σειρές από το αρχείο της ΕΡΤ. Το παιδικό πρόγραμμα του σταθμού απαρτίζεται κυρίως από παραγωγές των γαλλικών εταιρειών Xilam και Millimages. Η συνεργασία με την τελευταία ξεκίνησε από την δωρεά δύο παραγωγών της, *Μουκ* και *Λούι*, το 2015, καιρό κατά τον οποίο η ΕΡΤ λειτουργούσε με περιορισμένο προϋπολογισμό. Στις 28 Σεπτεμβρίου 2020 η ΕΡΤ2, μαζί με τα υπόλοιπα κανάλια της ΕΡΤ, άλλαξε λογότυπα και σήματα ενώ από την 1η Δεκεμβρίου του ίδιου έτους ξεκίνησε η εκπομπή των κύριων καναλιών της σε HD ποιότητα.

Πρόγραμμα
---------

Το πρόγραμμα επικεντρώνεται κυρίως στην ψυχαγωγία, στον πολιτισμό, στον αθλητισμό και στα παιδιά, στα οποία το κανάλι έχει σκοπό την εκπαίδευση και ενημέρωση τους σε ζητήματα που αφορούν στις τέχνες, τη φύση, το περιβάλλον και την λογοτεχνία. Επιπλέον μεταδίδει και ντοκιμαντέρ, ξένες ταινίες και σειρές (μια εκ των οποίων το κοινωνικό «Θυμάμαι» παραγωγής της ιταλικής κρατικής τηλεόρασης) καθώς και παλιές σειρές και εκπομπές από το Αρχείο της ΕΡΤ.

Προγενέστερα μετέδιδε μεγάλα αθλητικά γεγονότα όπως το Diamond League, τη Φόρμουλα 1, το MotoGP, το Red Bull Art of Motion, το FIBA World Cup ενηλίκων και εφήβων, το Παγκόσμιο Πρωτάθλημα Υγρού Στίβου και τελευταίους τους Θερινούς Ολυμπιακούς Αγώνες και το Euro που διεξήχθησαν το 2016, τους Χειμερινούς Ολυμπιακούς Αγώνες και το FIFA World Cup που διεξήχθησαν το 2018, και άλλα πρωταθλήματα, πανελλαδικού, βαλκανικού, ευρωπαϊκού και παγκοσμίου βεληνεκούς.

Η ΕΡΤ2 είναι το μοναδικό κανάλι, που δεν έχει ενημερωτικό πρόγραμμα, εκτός από συνέδρια κομμάτων και ομιλίες βουλευτών που μετέδιδε κατά καιρούς ενώ για αρκετό χρονικό διάστημα μετέδιδε το 2017 δελτία ειδήσεων στις 23:00 με παρουσιαστή τον Γιάννη Δάρρα (τις καθημερινές) και την Ελένη Χρονά (τα Σαββατοκύριακα) και το 2020 εκπαιδευτικά προγράμματα (υπό την αιγίδα του ΥΠΑΙΘ) για τις τάξεις του Δημοτικού, ύστερα από την διακοπή της λειτουργίας των σχολείων λόγω της πανδημίας του κορονοϊού.

Από τον Δεκέμβριο του 2023, σταμάτησε τις εκπομπές, τα ντοκιμαντέρ, τα ζωντανά προγράμματα και το παιδικό πρόγραμμα με το τελευταίο να μεταφέρεται στην ΕΡΤ3. Το πρόγραμμα της ΕΡΤ2 πλέον απαρτίζεται σε σειρές και ντοκιμαντέρ του αρχείου της ΕΡΤ, όπως και της ΕΡΤ1, μαζί με την ζωντανή θεία λειτουργία, κάθε Κυριακή.

Οι ονομασίες του καναλιού
-------------------------

* 27.02.1966 - 14.11.1970: **ΤΕΔ** (**Τ**ηλεόρασις **Ε**νόπλων **Δ**υνάμεων)
* 14.11.1970 - 03.11.1982: **ΥΕΝΕΔ** (**Υ**πηρεσία **Εν**ημερώσεως **Ε**νόπλων **Δ**υνάμεων)
* 03.11.1982 - 24.10.1987: **ΕΡΤ2** (**Ε**λληνική **Ρ**αδιοφωνία **Τ**ηλεόραση **2**)
* 24.10.1987 - 20.10.1997: **ΕΤ2** (**Ε**λληνική **Τ**ηλεόραση **2**)
* 20.10.1997 - 07.11.2013: **ΝΕΤ** (**Ν**έα **Ε**λληνική **Τ**ηλεόραση)
* 11.06.2015 - σήμερα: **ΕΡΤ2** (**Ε**λληνική **Ρ**αδιοφωνία **Τ**ηλεόραση **2**)

Λογότυπα
--------

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 27.02.1966-1968 | 1968-14.11.1970 | 14.11.1970-03.11.1982 | 03.11.1982-1984 | 1984-11.08.1987 | 20.10.1997-07.06.2008 | 07.06.2008-07.11.2013 | 11.06.2015-28.09.2020 | 28.09.2020-σήμερα |

Παραπομπές
----------

1. ↑  «Νόμος υπ' αριθ. 1288 (ΦΕΚ A 120/1982)». Εφημερίδα της Κυβερνήσεως. 1 Οκτωβρίου 1982.
2. ↑  Γληνού, Αθηνά (4 Νοεμβρίου 1982). «Παρελθόν από χτες η ΥΕΝΕΔ». *Τα Νέα*.
3. ↑  «Εβδομαδιαία Μερίδια Σταθμών». *arianna.gr*.
4. ↑  Η εκπομπή άρχισε να μεταδίδεται στις 28 Απριλίου 1968 (Βαλούκος 2008, σελ. 62) από την ΤΕΔ και κράτησε μέχρι και μετά την πτώση της χούντας.
5. ↑  «Και με το νόμο τέλος η ΥΕΝΕΔ». *Τα Νέα*: σελ. 8. 7 Οκτωβρίου 1982.
6. ↑  «Για τρία χρόνια ακόμα διαφήμιση στην ΕΡΤ-2». *Τα Νέα*: σελ. 8. 20 Σεπτεμβρίου 1982.
7. ↑  «Νόμος υπ' αριθ. 1730 (ΦΕΚ A 145/1987)». Εφημερίδα της Κυβερνήσεως. 18 Αυγούστου 1987.
8. ↑  Θεολογίδου, Ρένα (14 Οκτωβρίου 1987). «Ζητούνται πρόσωπα». *Τα Νέα*.
9. ↑  «Η κρατική TV ανανεώνεται». *Το Βήμα*. Άλτερ Έγκο. 19 Οκτωβρίου 1997. Ανακτήθηκε στις 4 Ιουλίου 2022. Τα νέα προγράμματα και της ΕΤ1 και της ΝΕΤ αρχίζουν να εκπέμπουν από αύριο.
10. ↑  Γκάντερ, Ελίζαμπεθ (24 Μαΐου 2005). «Mouse touts skein sales». *Variety* (στα Αγγλικά). Ανακτήθηκε στις 1 Νοεμβρίου 2019.
11. ↑  Μίλιγκαν, Μερσέντες (27 Απριλίου 2020). «Global TV & Streaming News Round-Up». *Animation Magazine* (στα Αγγλικά). Ανακτήθηκε στις 7 Μαΐου 2020.
12. ↑  ΜακΛιν, Τομ (4 Δεκεμβρίου 2015). «Millimages donates 2 Toon Series to Greece's ERT» [Η Millimages δωρίζει 2 σειρές κινουμένων σχεδίων στην ΕΡΤ]. *Animation Magazine* (στα Αγγλικά). Ανακτήθηκε στις 7 Μαΐου 2020.
13. ↑  Πολιτιστικές και ψυχαγωγικές εκπομπές στην ΕΡΤ2
14. ↑  Η ΕΡΤ 3 επιστρέφει, η ΕΡΤ 2 αλλάζει...
15. ↑  Η ΕΡΤ2 πιο ζωντανή από ποτέ – Διαδικτυακή παρουσίαση του νέου προγράμματος
16. ↑  ««Μαθαίνουμε στο σπίτι» με την ΕΡΤ από τη Δευτέρα». *Alfavita*. Ανακτήθηκε στις 24 Απριλίου 2020.

Εξωτερικοί σύνδεσμοι
--------------------

* ΕΡΤ2
* Τηλεοπτικά σήματα της πρώην ΝΕΤ

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνική Ραδιοφωνία Τηλεόραση |
| --- |
|  |
| Τηλεοπτικά κανάλια | 

|  |  |
| --- | --- |
| Πανελλαδικής εμβέλειας (SD/HD) | 
ΕΡΤ1 • ΕΡΤ2 • ΕΡΤ3 • ΕΡΤ News |
|  |
| Παγκόσμιας εμβέλειας | 
ERT World |
|  |
| Διαδικτυακά (Υβριδικά) | 
ΕΡΤ Sports |

 |
|  |
| Ραδιοφωνικοί σταθμοί | 

|  |  |
| --- | --- |
| Πανελλαδικής εμβέλειας | 
Πρώτο Πρόγραμμα • Δεύτερο Πρόγραμμα • Τρίτο Πρόγραμμα • ΕΡΑ Σπορ |
|  |
| Μερικώς πανελλαδικής εμβέλειας | 
Kosmos 93.6 • Zeppelin 106.7 |
|  |
| Κεντρικής Μακεδονίας | 
102 FM • 95.8 FM |
|  |
| Παγκόσμιας εμβέλειας | 
Η Φωνή της Ελλάδας |
|  |
| Διαδικτυακά | 
Δεύτερο Λαϊκά • Kosmos Jazz • Maestro • Ράδιο Eurovision • Δεύτερο Παραδοσιακά |
|  |
| Υπόλοιπης Ελλάδας | 
ΕΡΤ Αιγαίου • ΕΡΤ Βόλου • ΕΡΤ Ζακύνθου • ΕΡΤ Ηρακλείου • ΕΡΤ Ιωαννίνων • ΕΡΤ Καβάλας • ΕΡΤ Καλαμάτας • ΕΡΤ Κέρκυρας • ΕΡΤ Κοζάνης • ΕΡΤ Κομοτηνής • ΕΡΤ Λάρισας • ΕΡΤ Ορεστιάδας • ΕΡΤ Πάτρας • ΕΡΤ Πύργου • ΕΡΤ Ρόδου • ΕΡΤ Σερρών • ΕΡΤ Τρίπολης • ΕΡΤ Φλώρινας • ΕΡΤ Χανίων |

 |
|  |
| Άλλες Υπηρεσίες | 
ΕΡΤ Αρχείο • ERTFLIX • ΕΡΑ • ERT Echo • ΕΡΤ3 • Περιοδικό Ραδιοτηλεόραση • Συμβούλια Κοινωνικού Ελέγχου της ΕΡΤ • Εθνικό Οπτικοακουστικό Αρχείο |
|  |
| Μουσικά Σύνολα | 
Μουσικά Σύνολα ΕΡΤ (Εθνική Συμφωνική Ορχήστρα • Ορχήστρα Σύγχρονης Μουσικής • Χορωδία της ΕΡΤ) |
|  |
| Κλειστά | 

|  |  |
| --- | --- |
| Κανάλια | 
πρίσμα+ • σινέ+ • σπορ+ (τα 2 τελευταία κανάλια συγχωνεύτηκαν για το σινέ/σπορ+) • ΕΡΤ Web Sport 1 • ΕΡΤ Web Sport 2 • ΕΡΤ Web Sport 3 |
|  |
| Ένθετα | 
info+ (εξέπεμπε στο σπορ+) • studio+ (εξέπεμπε στο σινέ+) |
|  |
| Ραδιόφωνα | 
Φιλία 106.7 • Τρίτο Πρόγραμμα στα Βραχέα |
|  |
| Υπηρεσίες | 
ΕΡΤ Ψηφιακή |
|  |
| Υβριδικά | 
EΡΤ Play 1 • EΡΤ Play 2 • EΡΤ Play 3 • EΡΤ Play 4 • EΡΤ Play 5 |

 |
|  |
| Ιστορία | 
Ιστορία της ΕΡΤ • Κλείσιμο και επαναλειτουργία της ΕΡΤ |
|  |
| Εγκαταστάσεις | 
ΕΡΤ (Ραδιομέγαρο Αγίας Παρασκευής • Στούντιο Κατεχάκη • Στούντιο Μουρούζη) • ΕΡΤ3 (Κτήριο Τηλεόρασης στη Λεωφόρο Στρατού • Κτήριο Ραδιοφώνου στην Αγγελάκη) |
|  |
| 
Επίσημη ιστοσελίδα: ert.gr ertnews.gr ertflix.gr ertecho.gr ertsports.gr archive.ert.gr |

 |


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τηλεοπτικές σειρές της ΕΡΤ |
| --- |
|  |
| Δεκαετίας 1970 | 
* *Εκείνος κι εκείνος* (1972)
* *Λούνα Παρκ* (1974)
* *Ο Χριστός Ξανασταυρώνεται* (1975)
* *Ο φωτογράφος του χωριού* (1977)
* *Το Λεμονοδάσος* (1978)
* *Η δασκάλα με τα χρυσά μάτια* (1979)
* *Ο συμβολαιογράφος* (1979)
 |
|  |
| Δεκαετίας 1980 | 
* *Λωξάντρα* (1980)
* *Αστροφεγγιά* (1980)
* *Το Φως του Αυγερινού* (1980)
* *Μαρία Πάρνη* (1981)
* *Τ' ανάποδα* (1981)
* *Ο ζητιάνος* (1982)
* *Ορκιστείτε παρακαλώ* (1982)
* *Η κάθοδος* (1983)
* *Κυρία Αρσενία σ' αγαπώ* (1983)
* *Η Κυρία Ντορεμί* (1983)
* *Το μινόρε της αυγής* (1983)
* *Μαντώ Μαυρογένους* (1983)
* *Χατζημανουήλ* (1984)
* *Τα λιονταράκια του κυρ Ηλία* (1985)
* *Φρουτοπία* (1985)
* *Ο Ανδροκλής και τα λιοντάρια του* (1985)
* *Τα παραμύθια του Ευγένιου Χρυσοβελόνη* (1986)
* *Του Κουτιού τα Παραμύθια* (1987)
* *Ο θάνατος του Τιμόθεου Κώνστα* (1987)
* *Το κανάλι της Βαγγελίτσας* (1987)
* *Οδός Ανθέων* (1988)
* *Στο κάμπινγκ* (1989)
* *Εκείνος κι εκείνος* (1989)
 |
|  |
| Δεκαετίας 1990 | 
* *Το καπλάνι της βιτρίνας* (1990)
* *Αθήνα - Θεσσαλονίκη* (1997)
* *Πανδώρα και Πλάτωνας: Τα φραουλόπουλα* (1998)
* *Νυχτερινό Δελτίο* (1998)
 |
|  |
| Δεκαετίας 2000 | 
* *Παππούδες εν δράσει* (2000)
* *Τα παιδιά της Νιόβης* (2004)
* *Λούφα και παραλλαγή: Η σειρά* (2006)
* *Άμυνα ζώνης* (2007)
* *Τα Χρυσά Κορίτσια* (2008)
* *Καρυωτάκης* (2009)
 |
|  |
| Δεκαετίας 2010 | 
* *Η ζωή εν τάφω* (2019)
 |
|  |
| Δεκαετίας 2020 | 
* *Χαιρέτα μου τον Πλάτανο* (2020)
* *Τα Καλύτερά μας Χρόνια* (2020)
* *Η τούρτα της μαμάς* (2020)
* *Καρτ Ποστάλ* (2021)
* *Έξι νύχτες στην Ακρόπολη* (2021)
* *Αγάπη παράνομη* (2022)
* *Κάνε ότι κοιμάσαι* (2022)
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τηλεοπτικοί Σταθμοί Εθνικής Εμβέλειας της Ελλάδας |
| --- |
|  |
| Δημόσιοι | 

|  |  |
| --- | --- |
| Σε λειτουργία | 
Βουλή TV • ΕΡΤ News (συνεργασία με Euronews) • ΕΡΤ1 (SD/HD) • ΕΡΤ2 (SD/HD) • ΕΡΤ3 (SD/HD) |
|  |
| Ανενεργοί | 

|  |  |
| --- | --- |
| Αναλογικοί (SD) | 
ΔΕΗ • ΕΙΡ • ΕΙΡΤ • ΤΕΔ • ΥΕΝΕΔ • ΕΡΤ/ΕΡΤ1/ΕΤ1/ΕΝΑ/ΕΤ1 • ΕΡΤ2/ΕΤ2/ΔΥΟ/ΕΤ2/ΝΕΤ • ΕΤ3 • Πρίσμα+ • Σινέ/σπορ+ • Σινέ+/Studio+ • Σπορ+/Info+ • ΔΤ • ΝΕΡΙΤ • ΝΕΡΙΤ Sports • ΝΕΡΙΤ Plus |
|  |
| Ψηφιακοί (HD) | 
ΔΤ HD • ΝΕΡΙΤ HD • ΕΡΤ HD/ΕΡΤ Sports HD/ΕΡΤ Sports |

 |
|  |
| Υβριδικοί | 
ΕΡΤ Sports |

 |
|  |
| Ιδιωτικοί | 

|  |  |
| --- | --- |
| Σε λειτουργία (SD/HD) | 
Alpha TV • ΣΚΑΪ Τηλεόραση • ΑΝΤ1 • Open TV • Star Channel • Mega Channel • Μακεδονία TV |
|  |
| Εξαγοράστηκε η άδεια τους  και στήθηκαν νέα κανάλια | 
Seven X/Channel Seven X/Seven • 902 TV/Epsilon TV • Κανάλι 29 |
|  |
| Υβριδικοί | 
Alpha Hybrid • ΣΚΑΪ Hybrid • ΑΝΤ1 Plus/ANT1 Comedy/ANT1 Drama • Open Hybrid • Star Play • Mega Play |
|  |
| Πτωχευμένοι και  Οριστικά Κλειστοί | 
Κανάλι 5/Alter 5/Alter Channel • New Channel/New Tempo/Tempo TV |

 |
|  |
| Συνδρομητικοί (τυπικής & HD) | 

|  |  |
| --- | --- |
| Σε λειτουργία | 
Animal Planet • Boomerang • Cosmote Cinema • Cosmote History • Cosmote Sport • Discovery Channel • Disney Channel • Disney Junior • FX Life • MAD Greekz • MAD Hits • National Geographic • Novacinema • Novalifε • Novasports • Ναυτεμπορική TV |
|  |
| Ανενεργοί | 
Conn-x TV Sport/OTE Sport • Filmnet • Fox Life • ΟΤΕ Cinema/ΟΤΕ Σινεμά • OTE History • SuperSport |

 |
|  |
| Πάροχοι επίγειας ψηφιακής τηλεόρασης | 

|  |  |
| --- | --- |
| Σε λειτουργία | 
ΕΡΤ • Digea |
|  |
| Ανενεργοί | 
ΕΡΤ Ψηφιακή |

 |
|  |
| Συνδρομητικές πλατφόρμες | 

|  |  |
| --- | --- |
| DVB-S πάροχοι | 
COSMOTE TV • EON |
|  |
| IPTV/OTT πάροχοι | 
COSMOTE TV • EON • Vodafone TV |
|  |
| Πτωχευμένες  και Οριστικά Κλειστές | 
Alpha Digital • On Telecoms |
|  |
| Μετονομάστηκαν ή Εξαγοράστηκαν  και απορροφήθηκαν από άλλη εταιρεία | 
Conn-x TV/OTE TV • Wind Vision |

 |
|  |
| Άλλα | 
Περιφερειακοί σταθμοί • Τηλεόραση στην Ελλάδα • Teletext |

 |